संयुक्त-परिवार में अनेक व्यक्ति के रहने के बावजूद भी सभी के सभी एक विचार, एक भाव, एक विधि-व्यवस्था में रहते एवं चलते हैं। माता-पिता एवं परिवार का हित सर्वोच्च होता है। वैसे ही सम्पूर्ण सृष्टि ही परमप्रभु के एक सूत्र सोsहं-हंसो द्वारा घुमाई जाती है। जो व्यक्ति परमप्रभु की विधि-व्यवस्था के अनुसार अपने को पूर्णतः कर देता है, उसकी सारी जिम्मेदारी परमप्रभु ही वहन करते हैं। परन्तु जो व्यक्ति प्रभु पर विश्वास न करके, जब अपने कर्म, पर विश्वास करके कार्य करता है, तब उसकी जिम्मेदारी उसको स्वयं वहन करनी पड़ती है। ऐसे व्यक्ति बराबर ही कमियों, परेशानियों आदि का शिकार हुआ करते हैं। ये सुख-सम्पदा आदि को ही शान्ति-आनन्द मान बैठते हैं।